
Innføringskurs Rogaland, høst 2026
Du finner informasjon om digitale forberedelser til innføringskurset i Portalen under “Digitale forberedelser til kurs” som du får tilgang til når du starter på kurs.

	Dato/tid
	Tema

	Tirsdag 20.okt
17:00 – 20:00
	Frivillig i Kirkens SOS 
Om Kirkens SOS. Vårt utgangspunkt, særpreg, verdigrunnlag og oppdrag. Menneskesyn og holdninger. Hva innebærer rollen som frivillig medarbeider ved Kirkens SOS? Vi jobber med egen rolleforståelse og bevisstgjøring om hvordan denne rolleforståelsen kan påvirke samtaler i SOS-tjenesten. 

	Torsdag 22.okt
17:00-20:00
	Samtalemetodikk og krisesamtaler
Hvordan gjennomføre gode samtaler om det som er vanskelig? 
Innføring i samtalemetodikk, følelseskompetanse, empatiske ferdigheter og kriseforståelse.

	Tirsdag 27.okt
17:00-20:00
	Selvmordsforebyggende samtaler
Kirkens SOS er en selvmordsforebyggende tjeneste. Hva innebærer det? Deltakerne lærer om risikofaktorer og -grupper, å lytte etter og utforske selvmordstanker.


	Torsdag 29.okt
17:00-20:00
	Ivaretakende grenser og følelsesbevissthet
Hva skjer med oss i møte med utfordrende samtaler? Hvordan sette ivaretakende grense for å verne om både oss selv og innskriver/innringer? 

	Hjemme
	Digital kompetanse
E-læring i Portalen (ca. 1 time). Må gjennomføres før første prøvevakt.

	Uke 45-46

	Prøvevakt
Gjennomføre 1 prøvevakt innen neste kurssamling.

	Mandag 16.nov
17:00 – 20:00
	Eksistensielle samtaler og ensomhet
Hvordan være i eksistensielle samtaler med en annen, inkl. ønske om bønn og lystenning.

	Torsdag 19.nov
17:00 – 20:00
	Sammen i mørket - å ha tro på samtalen
Deltakere lærer mer om samtalen rundt selvmordstanker. Hvordan kan vi bli tryggere i møte med ambivalens og alvorlige selvmordstanker.

	Uke 48-49

	Prøvevakt
Gjennomføre prøvevakt 2














Øvrig informasjon

Vi tar forbehold om endringer i kursplanen.


	Innen 6 mnd etter oppstart
	E-læring: Ivaretakende grenser
Hvordan invitere til SOS-samtaler og samtidig praktisere gode grenser, også når vi selv blir utfordret av 
sterke følelser, utfordrende smerteuttrykk eller samtaler som kanskje er utenfor våre rammer.

	Meld deg på i portalen
	Veiledning for deg som ny medarbeider
Det blir satt opp egne veiledningsgrupper for deg som er ny. Du kan også melde deg på andre 
veiledningsgrupper.

	Info
	Fagsamlinger, påbygningskurs og veiledningsgrupper
Etter endt innføringskurs fortsetter læringen og oppfølgingen gjennom ulike tilbud til deg som frivillig.
Som frivillig medarbeider forplikter du deg til å delta i veiledning og faglig oppdatering. Kravet er to faglige aktiviteter i halvåret, der én skal være veiledning. Første halvår anbefales minimum to veiledninger. Du kan delta på så mange aktiviteter du ønsker.






Kurssted og kursmateriell
Kurset avholdes på senteret vårt i Hillevågsveien 99B. Kursmateriellet vil foreligge i digital form.

Forberedelser før hver samling
I forkant av hver samling er det lagt inn forberedelse som samlingen bygger videre på. Disse vil du få tilgang til i god tid før oppstart. Det er en forutsetning at man setter av nødvendig tid til forberedelsene. 

Prøvevakter
Du vil i løpet av kursperioden gjennomføre to prøvevakter på telefon eller/og chat. Tidspunktene for prøvevaktene blir avtalt med deg direkte.

Kursholdere
Kurset holdes av ansatte ved Kirkens SOS Rogaland.

Fravær
Innføringskurset er obligatorisk for alle som skal starte som frivillige medarbeidere i Kirkens SOS. Eventuelt fravær må meldes fra på forhånd. 

Skulle du bli forhindret fra å starte på kurset, ber vi deg si fra til oss så raskt som mulig.

Velkommen på innføringskurs!	                                    

